Käyttäen vain Ruuvin antureita
Anturit lähettävät datapaketteja Bluetoothilla mobiililaitteeseesi. Optimaalisen antennin suunnittelun ansiosta Bluetooth-kantama on täydellisissä olosuhteissa ilman esteitä jopa 200 metriä, mikä on paljon enemmän kuin esimerkiksi tavallisella Bluetooth-kaiuttimella.
Muista, että kaikki esteet, erityisesti metallikotelot, betoniseinät tai veden läheisyys pienentävät kantamaa.
Ruuvin anturit + Ruuvi Gateway
Anturit lähettävät samat datapaketit kuin edellä samalla lähetysteholla. Vastaanottoantenni on kuitenkin huomattavasti parempi Ruuvi Gatewayllä kuin tavallisella mobiililaitteella. Suurin koskaan mitattu kantama Gatewayn ja antureiden välillä optimaalisissa olosuhteissa on huimat 2000 metriä!
Ruuvi Gateway jakaa tiedot pilvipalveluun ja anturien lukemat ovat sen jälkeen luettavissa mistä päin maailmaa tahansa, kunhan sinulla on internet-yhteys.